3

REGULAMENT INTERN
I.Generalităţi

Regulamentul intern împreună cu reglementările legale în vigoare, constituie o bază importantă a contractului individual de muncă al fiecărui angajat.

Regulamentul intern va fi respectat de toţi salariaţii.

Prezentul regulament, se aduce la cunoştinţă salariaţilor prin grija angajatorului, prin afişarea în unitate şi îşi produce efectele faţă de toţi salariaţi din momentul încunoştinţării acestora.
Conducerea societăţii poate să modifice în orice moment conţinutul prezentului regulament intern, după consultarea reprezentanţilor salariaţilor, cu respectarea obligaţiei de informare prevăzută de art.259 al. 2 din Codul Muncii.

Principiul nediscriminării: Regulamentul intern garantează respectarea drepturilor legale înlăturarea oricărei forme de încălcare a demnităţii salariaţilor. Orice discriminare directă sau indirectă faţă de un salariat, bazată pe criterii de sex, orientare sexuală, caracteristici genetice, vârstă, apartenenţă naţională, rasă, culoare, etnie, religie, opţiune politică, origine socială, handicap, situaţie sau responsabilitate familială, apartenenţă ori activitate sindicală, este interzisă, în conformitate cu dispoziţiile art.5 din Codul Muncii.
Dispoziţiile prezentului Regulament Intern se completează corespunzător cu dispoziţiile aplicabile în materie, cuprinse în Codul Muncii.

În situaţiile în care vor apare reglementări legale mai favorabile salariaţilor, acestea se vor aplica de drept, necondiţionat de modificarea prezentului regulament.

II.Reglementarea raportului de muncă

1.ÎNCEPUTUL RAPORTULUI DE MUNCĂ

1.1.
Angajări
Raportul de muncă începe din ziua indicată în contractul de muncă scris. Salariul este considerat angajat de la data la care contractul individual de muncă a fost întocmit şi semnat de către ambele părţi (angajator  şi salariat).

1.2.
Documentele necesare la angajare

La încheierea contractului de muncă salariatul va prezenta Biroului de resurse umane următoarele documente:

· Carnetul de muncă ( dacă acesta nu este în posesia sa, angajatul va da o declaraţie în care va menţiona locul în care se găseşte acesta în acel moment, asumându-şi obligaţia ca în termen scurt să prezinte carnetul de muncă la Departamentul resurse umane); În situaţia în care salariatul nu deţine carnet de muncă, acesta va da o declaraţie în acest sens.
· Cerere de angajare;
· Copie şi original buletin de identitate valabil;
· Copie şi original certificat de naştere;
· Copie şi original certificat de căsătorie (dacă este cazul);

· Copie şi original certificate de naştere al copiilor (dacă este cazul);

· Ultimul act de studii şi / sau calificare (original şi copie);

· Declaraţie pe proprie răspundere privind persoanele aflate în întreţinere;

· Adeverinţă medical din care să rezulte că salariatul este apt pentru muncă (eliberată de medicul de medicina muncii cu care societatea are contract).

1.3. Modificarea situaţiei personale
1.3.1. Angajatul este obligat să aducă toate documentele care produc modificări în starea sa civilă sau acte de studii obţinute după angajare la biroul personal în termen de 15 zile de la producerea modificării. În acest scop vor fi prezentate toate documentele necesare. De exemplu:

· Pierderea sau obţinerea ulterioară a unor drepturi speciale (de ex.handicap grav, ocrotirea maternităţii;)
· Modificarea situaţiei familial (de ex. căsătorie, naştere, deces) ;
· Sarcină şi data anticipată a naşterii;
· Schimbarea adresei sau rezidenţei (pentru firmă este important doar ultima adresă comunicată de angajat) ;
· Satisfacerea stagiului militar;
· etc.
1.3.2. Dacă modificarea adresei-schimbarea domiciliului nu a fost anunţată regulamentar, atunci notificările făcute de societate către angajat, la ultima adresă menţionată de acesta, se consideră recepţionate de acesta, chiar dacă corespondenţa revine societăţii cu menţiunea “ nu poate fi livrată”.
1.3.3. Datele personale ale angajatului au regim confidenţial.

1.4. Perioada de probă
1.4.1. Perioada de probă este perioada verificării aptitudinilor salariatului în care superiorul ierarhic decide dacă persoana nou angajată corespunde postului pentru care a fost angajată. Această perioadă poate fi stabilită conform legislaţiei în vigoare. (art.31 Codul muncii)

1.4.2. Pentru verificarea aptitudinilor salariatului, la încheierea contractului individual de muncă se poate stabili o perioadă de probă de cel mult 30 de zile calendaristice pentru funcţiile de execuţie şi de cel mult 90 de zile calendaristice pentru funcţiile de conducere,
1.4.3. Verificarea aptitudinilor profesionale la încadrarea persoanelor cu handicap se realizează exclusiv prin modalitatea perioadei de probă de maximum 30 de zile calendaristice.

1.4.4. În cazul muncitorilor necalificaţi, perioada de probă are character excepţional şi nu poate depăşi 5 zile lucrătoare.

1.4.5. Absolvenţii instituţiilor de învăţământ se încadrează, la debutul lor în profesie, pe baza unei perioade de probă cuprinse între 3 şi 6 luni.
1.4.6. Pe durata perioadei de probă salariatul se bucură de toate drepturile şi are toate obligaşiile prevăzute în legislaţia muncii, în regulamentul intern, precum şi în contractual individual de muncă.

1.4.7. Pe durata executării unui contract individual de muncă nu poate fi stabilită decât o singură perioadă de probă. (art.32. Codul muncii). Prin excepţie, salariatul poate fi supus la o nouă perioadă de probă în situaţia în care acesta debutează la acelaşi angajator într-o nouă funcţie sau profesie ori urmează să presteze activitatea într-un loc de muncă cu condiţii grele, vătămătoare sau periculoase.

2. 
REGLEMENTAREA TIMPULUI DE LUCRU
2.1.
Reglementarea timpului de lucru

2.1.1. Începutul şi sfârşitul orelor de lucru, precum şi locul şi durata pauzelor sunt stabilite de către conducerea societăţii. Orice modificare în acest program va fi adusă la cunoştinţa angajaţilor în timp util.

2.1.2. Intrarea şi ieşirea din incinta societăţii este permisă doar prin locurile stabilite de către conducere.

2.1.3. Timpul efectiv de lucru este 8 ore /zi, 40 ore /săptămână, cu opauză de masă de 30 minute-zi, care nu este inclusă în programul de lucru.

2.1.4. Salariatul va respecta orarul de lucru stabilit pentru el, având grijă ca la ora stabilită pentru începerea muncii, să fie echipat în haine de lucru.
2.1.5. Întârzierile la serviciu constituie abatere disciplinară şi se sancţionează potrivit prevederilor legale şi normelor interne ale societăţii.

2.1.6. Constituie de asemenea abatere disciplinară nefolosirea integral a timpului de lucru sau părăsirea nejustificată a locului de muncă înainte de terminarea programului.

2.3.
Activităţile în timpul orelor de lucru
2.3.1. Salariaţii au obligaţia să respecte întocmai programul de lucru şi să efectueze sarcinile care le-au fost atribuite în timpul programului de lucru, trebuind să execute întocmai şi la timp obligaţiile de serviciu care le revin potrivit funcţiilor pe care le deţin, sau dispoziţiile primite de la persoanele cărora se subordonează, potrivit fişei postului.

2.3.2. În îndeplinirea sarcinilor de serviciu, salariaţii au obligaţia de a respecta prescripţiile de calitate stabilite, normele de protecţie a muncii şi de prevenire şi stingere a incendiilor. SE INTERZICE FUMATUL în incinta societăţii în alte locuri decât în cele special destinate acestui scop.

2.3.3. În timpul programului de lucru salariaţii nu vor lăsa fără supraveghere aparatura şi instalaţiile aflate în funcţiune.

2.3.4. Toţi salariaţii societăţii au obligaţia de a menţine ordinea şi curăţenia la locul de muncă.

2.3.5. ESTE INTERZIS jocul de cărţi, consumarea băuturilor alcoolice sau drogurilor de către salariaţi în timpul serviciului, după cum este interzisă  şi prezentarea la locul de muncă în stare de ebrietate. În cazul în care un salariat se va prezenta la locul de muncă în stare de ebrietate, Nu va fi primit în incinta societăţii si va fi socotit absent nemotivat. De asemenea ,ESTE INTERZISĂ suspendarea lucrului pentru discuţii în grup (cu excepţia celor dispuse de  administratorul societăţii).
2.3.6. Nici un salariat nu poate părăsi locul său de muncă fără aprobare. Părăsirea locului de muncă se anunţă înainte superiorului direct, care poate decide dacă aprobă sau nu absenţa. Încălcarea acestei obligaţii atrage după sine aplicarea unor sancţiuni disciplinare, care în caz de repetare a abaterilor, pot merge până la desfacerea contractului de muncă.

2.3.7.Salariaţii trebuie să-şi dedice timpul de lucru numai activităţilor în folosul societăţii, executând în acest sens toate sarcinile trasate de superiori. Problemele personale se rezolvă în timpul liber, în afara societăţii.

2.3.8 ESTE INTERZIS accesul în  laboratoare, spaţii de depozitare, a persoanelor străine de societate, precum : rude sau prieteni ai salariaţilor, clienţi etc.,excepţie făcând organele de control.
2.3.9. Salariaţii trebuie să aibă un comportament respectuos şi amabil faţă de toţi clienţii societăţii, NU SE ADMIT sub nici un motiv, jignirea sau ridicarea tonului faţă de client, indiferent de modul acestuia de manifestare. Eventualele neânţelegeri se vor rezolva cu mult tact şi răbdare, într-un mod decent.

2.3.10. Toţi salariaţii trebuie să dovedească un comportament corect şi cinstit atât faţă de societate, cât şi faţă de clienţii acesteia. Înşelarea clientului din punct de vedere calitativ, cantitativ sau material, precum şi însuşirea sub orice formă de bunuri sau valori din patrimoniul societăţii constituie abateri disciplinare grave şi vor fi sancţionate potrivit prezentului regulament şi legislaţiei muncii.
2.3.11. Relaţiile dintre salariaţi trebuie să fie bazate pe respect reciproc. NU SE ADMIT schimburi de replici agresive, ameninţări, injurii, certuri sau manifestări violente, toate aceste fapte constituind abateri disciplinare şi fiind sancţionate.

2.4.
Permisiuni
2.4.1. În următoarele situaţii angajaţii pot obţine permisiunea de a părăsi postul de lucru:
· Tratamente medicale;

· Procese (la instanţele de judecată);

· Probleme personale grave;

· Probleme cu autorităţile;

2.4.2. Pentru situaţiile amintite, angajaţii vor solicita permisiunea prin cerere scrisă, iar ulterior vor prezenta o dovadă scrisă conducerii societăţii.
2.4.3. Orele de lucru folosite de angajat în interes personal, vor fi recuperate din eventualele ore

Suplimentare efectuate.

2.4.4.  Salariatele gravide beneficiază conform art. 15 din O.U.G. 96/2003 de dispensa pentru consultaţii  prenatale în limita de maxim 16 ore/luna; aceasta reprezintă un număr de ore libere plătite, necesare pentru efectuarea consultaţiilor şi examenelor prenatale, pe baza recomandării medicului de familie sau medicului specialist.
2.4.5. Salariatele care alăptează vor beneficia în timpul programului de lucru de două pauze pentru alăptare de câte o oră fiecare, până la împlinirea vârstei de un an a copilului. În aceste pauze se include şi timpul necesar deplasării dus+întors de la locul în care se găseşte copilul. La cererea mamei, pauzele pentru alăptare vor fi înlocuite cu reducerea duratei normale a timpului de lucru cu două ore zilnic. Aceste pauze nu vor diminua veniturile salariale ale salariatei.
2.5. Întârzieri
2.5.1. În caz de întârziere angajatul este obligat să comunice superiorului său direct la sosirea sa în unitate, motivul întârzierii.

2.5.2. Întârzierile se înregistrează de către superior ca ore nelucrate şi se recuperează din orele suplimentare efectuate în cursul lunii. Astfel de situaţii vor fi comunicate de către superiori  Biroului Salarizare prin intermediul listelor de prezenţă.

2.5.3. Întârzierile repetate constituie abateri disciplinare şi vor fi sancţionate.
2.6. Absenţele nemotivate
2.1.7. Neprezentarea la locul de muncă, fără un motiv întemeiat şi fără a fi anunţată conducerea societăţii, va fi socotită absenţă nemotivată. Însumarea unui număr de 3 absenţe nemotivate consecutive dă dreptul conducerii să aplice sancţiunea disciplinară a desfacerii contractului individual de muncă, după efectuarea procedurii stabilite de Legea 40/2011/Codul Muncii.

2.1.8. Se consideră absenţa justificată, neprezentarea salariatului la locul de muncă din următoarelemotive:
· Îmbolnăvirea salariatului, dovedită cu certificat medical eliberat în condiţii legale, cu condiţia încunoştiinţării conducerii societăţii în termen de maxim 24 ore de la eliberarea certificatului (înştinţarea se poate face şi telefonic,sau se poate transmite printr+o altă persoană). Societatea îşi rezervă dreptul de a solicita salariatului bolnav un nou control medical care să  confirme sau să infirme diagnosticul iniţial, control efectuat pe cheltuiala societăţii de către un cadru medical superior celui care a eliberat certificatul.
· Decesul unui membru al familiei salariatului; în acest caz, absenţa se aduce la cunoştinţa conducerii în cel mult 8 ore de la producerea evenimentului, telefonic sau printr-o altă persoană.

2.6.1. Zilele de absenţă nemotivate se recuperează din orele suplimentare aferente lunii în curs; zilele de absenţă care se pot recupera într-o lună nu pot fi mai multe de 3.
3.REGLEMENTAREA PAUZELOR DE MASĂ
3.1. Pentru toţi salariaţii pauza de masă este de 30 de minute; Aceasta nu este cuprinsă în timpul de lucru.

4.REGLEMENTAREA MUNCII SUPLIMENTARE

4.1. Orele suplimentare
4.1.1.Salariatul poate presta muncă suplimentară atunci când situaţia din societate impune acest lucru, conform art.118, 119 Codul Muncii, cu respectarea prevederilor legale în acest sens.

4.1.2. Munca suplimentară se compensează prin ore libere plătite în următoarele 30 de zile după efectuarea acesteia (art.119 Codul Muncii). În aceste condiţii salariatul beneficiază de salariul corespunzător pentru orele prestate peste programul normal de lucru.
4.1.3. În cazul în care compensarea prin ore libere plătite nu este posibilă în termenul prevăzut de art. 119 alin (1) din Codul muncii (în luna următoare), munca suplimentară va fi plătită salariatului prin adăugarea unui spor la salariu, corespunzător duratei acesteia.

4.1.4. Sporul aplicat pentru munca suplimentara nu poate fi mai mic de 75% din salariu de bază.
5. CONCEDIUL DE ODIHNĂ
5.1. Reglementări generale
5.1.1. Concediul se acordă conform prevederilor legale şi cadrului stabilit în contractul individual de muncă.

5..1.2. Concediul serveşte odihnei şi refacerii capacităţii de muncă.

5.1.3. Programarea efectivă a concediului de odihnă presupune o planificare a concediului până în luna decembrie anul curent pentru anul următor. Această planificare se stabileşte de comun acord între angajator şi salariaţi.

5.1.4. Salariatul este obligat să efectueze în natură concediul de odihnă în perioada în care a fost  programat, cu excepţia situaţiilor expres prevăzute de lege sau atunci când, din motive obiective, concediul nu poate fi efectuat. (art.144 Codul Muncii)

5.1.5. Concediul se va solicita şi va fi acordat numai în intervalele de timp unitare (zile întregi) şi nu cu fracţiuni de ore.

5.1.6. Zilele de concediu se acordă în cursul unui an calendaristic.

5.2. Numărul zilelor de concediu
5.2.1. Angajaţii societăţii au dreptul la un concediu anual de minim 21 zile lucrătoare. Numărul exact al zilelor de concediu este stabilit în contractul individual de muncă al fiecărui salariat.
5.2.2. Pentru noii angajaţi şi pentru angajaţii cărora li s+a reziliat Contractul individual de Muncă în timpul anului, zilele de concediu vor fi calculate proporţional cu perioada de timp lucrată.

5.3. Procedura de administrare
5.3.1. Cererea de concediu va fi înaintată din timp superiorului pentru aprobare.
5.3.2. În cazul întreruperii voluntare a concediului, zilele de concediu solicitate şi neefectuate se vor reporta şi  vor fi acordate la o nouă solicitare.

5.4.Reglementarea concediului neefectuat

5.4.1. Concediul se va efectua în întregime pe parcursul unui an.

5.4.2. O compensare bănească pentru concediul neefectuat este permisă numai în cazul încetării contractului individual de muncă. ( art.141 al 4 Codul muncii).

6.CONCEDIUL FĂRĂ PLATĂ, SĂRBĂTORILE LEGALE, ZILELE LIBERE PLĂTITE

6.1.Domeniul de aplicare

6.1.1 În următoarele cazuri se aprobă concediul fără plată:

a)  Pe motive de studiu (maxim 3 luni)


b)  Pe motive grave de sănătate (maxim 6 luni)

c)  Alte motive întemeiate, şi acceptate de unitate (maxim 3 luni)

6.2. Procedura de administrare
6.2.1. Cererile de concediu neplătit vor fi adresate în scris conducerii societăţii şi necesită aprobarea acestora, specificându-se perioada solicitată şi motivul.

6.3. Sărbătorile legale şi religioase
6.3.1. Sărbătorile legale şi religioase sunt considerate zile de repaus.

6.3.2. Sunt considerate sărbători legale după cum urmează:
· 1-2 ianuarie

· Prima si a doua zi de Paşti

· 1 mai
· 15 august SFANTA MARIA

· Ziua de Rusali
· 1 decembrie

· Prima şi a doua zi de Crăciun

· 2 zile pentru fiecare dintre cele două sărbători religioase anuale, declarate astfel de cultele religioase legale, altele decât cele creştine, pentru persoanele aparţinând acestora.
6.3.3 Salariaţii au dreptul la zile libere plătite pentru evenimente deosebite în familie sau pentru alte situaţii, după cum urmează:
· Căsătoria salariatului 5 zile (minim)

· Căsătoria unui copil 2 zile (minim)

· Naşterea unui copil 2 zile (minim)
· Decesul soţului, copilului, părinţilor, socrilor, fraţilor, surorilor 3 zile (minim)

· Decesul bunicilor 2 zile

· Donări de sânge conform legii

Se va completa o cerere scrisă în care se va specifica motivul, perioada, ataşându-se copia actului justificativ care va fi înmânată conducerii societăţii până la sfârşitul lunii respective.

7. CONCEDIUL DE MATERNITATE ŞI ÎNGRIJIRE A COPILULUI

7.1. Pe durata concediului pentru îngrijirea copilului (în vârstă de până la 2 ani sau, în cazul copilului cu handicap, până la împlinirea vârstei de 3 ani), angajata nu poate fi concediată, afară de cazul în care motivele concedierii intervin ca urmare a reorganizării judiciare sau falimentul angajatorului, în condiţiile legii.
7.2. Angajata, care după concediul pentru creşterea copilului revine în întreprindere, poate fi încadrată pe un loc de muncă echivalent fostului loc de muncă, corespunzător capacităţilor sale de muncă, fără a se modifica condiţiile contractuale.

7.3. Primele patru săptămâni de la revenirea angajatei în întreprindere sunt considerate perioadă de acomodare.

7.4. Perioada în care angajata se află în concediu pentru îngrijirea copilului este luată în considerare în totalitate în calcularea vechimii în muncă.

7.5. Concediul pentru îngrijirea copilului va fi solicitat conducerii societăţii printr-o cerere scrisă, se va ataşa copia şi originalul certificatului de naştere al copilului.
8. CONCEDIUL DE RISC MATERNAL
8.1. Concediul de risc maternal este concediul de care beneficiază salariatele gravide, salariatele care au născut recent şi salariatele care alăptează, pentru protecţia sănătăţii şi securităţii lor şi/sau a fătului ori a copilului lor.

8.2.În cazul în care o salariată se află în una dintre situaţiile prevăzute la art.2 lit. c) - e) din O.G.96-2003 (gravida, sau salariata care a născut recent sau alăptează) şi desfăşoară la locul de muncă o activitate care prezintă riscuri pentru sănătatea sau securitatea sa ori cu repercusiuni asupra sarcinii sau alăptării, angajatorul este obligat să îi modifice în mod corespunzător condiţiile şi/sau orarul de muncă ori, dacă nu este posibil, să o repartizeze la alt loc de muncă fără riscuri pentru sănătatea sau securitatea sa, conform recomandării medicului de medicina muncii sau a medicului de familie, cu menţinerea veniturilor salariale.
8.3. În cazul în care angajatorul, din motive justificate în mod obiectiv, nu poate să îndeplinească obligaţia prevăzută mai sus, salariatele în cauză au dreptul la concediu de risc maternal, după cum urmează:
a) înainte de data solicitării concediului de maternitate, stabilit potrivit reglementărilor legale privind sistemul public de pensii şi alte drepturi de asigurări sociale, salariatele prevăzute la art.2 lit.c) din O.G. 96/2003;

b) după  data revenirii din concediul postnatal obligatoriu, salariatele prevăzute la art.2 lit. d) şi c) din O.G. 96/2003, în cazul în care nu solicită concediul şi indemnizaţia pentru creşterea şi îngrijirea copilului până la împlinirea vârstei de 2 ani sau, în cazul copilului cu handicap, până la 3 ani.
8.4. Concediul de risc maternal se poate acorda, în întregime sau fracţionate, pe o perioadă ce nu poate depăşi 120 de zile, de către medicul de familie sau de medicul specialist, care va elibera un certificat medical în acest sens, dar nu poate fi acordat simultan cu alte concedii prevzute de legislaţia privind sistemul public de pensii şi alte drepturi de asigurări sociale. Eliberarea certificatului medical se va face în condiţiile în care salariata s-a prezentat la consultaţiile prenatale şi postnatale, conform normelor Ministerului Sănătăţii.
8.5. Pe durata concediului de risc maternal salariata are dreptul la indemnizaţie de risc maternal, care se suportă din bugetul asigurărilor sociale de stat. Cuantumul indemnizaţiei este egal cu 75% din media veniturilor lunare realizate în ultimile 10 luni anterioare datei din certificatul medical, pe baza cărora se datorează contribuţia individuală de asigurări sociale. În Situaţia în care nu se îndeplineşte condiţia privind stabilirea cuantumului indemnizaţiei, pentru acordarea acesteia, întregirea perioadei de 10 luni se face avându-se în vedere salariul minim brut pe economie, corespunzător perioadei creditate. La stabilirea drepturilor de asigurări sociale prevăzute de Legea nr.19/2000  privind sistemul public de pensii şi alte drepturi de asigurări sociale, cu modificările şi completările ulterioare, se utilizează cuantumul indemnizaţiei de risc maternal.
9.DREPTURILE ŞI OBLIGAŢIILE ANGAJATORULUI CONDUCATORULUI LOCULUI DE MUNCA ŞI SALARILOR
9.1. Respectarea cu stricteţe a ordinii şi disciplinei la locul de muncă este o obligaţie de bază a fiecărui salariat.

9.2. Contracrul de muncă statuează obligaţia generală a salariatului care, în măsura în care încheie un contract de muncă, se supune disciplinei impuse în acel loc de muncă, şi care obligaţie rezultă din poziţia de subordonare specifică dintre angajator şi salariat.

9.3. Subordonarea se explică prin cele 3 prerogative ale angajatorului:
· Prerogativă organizatorică

· Prerogativa normativă

· Prerogativa disciplinară

Prerogativa  disciplinară conferă angajatorului posibilitatea ca, în orice moment, în cadrul raportului de muncă, să tragă la răspundere salariatul vinovat de nerespectarea disciplinei muncii.

9.4. Obligaţiile conducerii societăţii:
9.4.1. În scopul bunei desfăşurări a activităţii, precum şi pentru întărirea ordinei şi disciplinei, conducerea societăţii are următoarele obligaţii:
a) să aplice în mod consecvent şi să respecte prevederile actelor normative care reglementează activitatea societăţii;

b) să asigure salariaţilor, potrivit specificului muncii fiecăruia, utilajele, instalaţiile, echipamentul de protecţie precum şi să ia măsuri pentru asigurarea funcţionării utilajelor la parametri normali;
c) să stabilească pentru fiecare persoană din subordine atribuţiile şi răspunderile care îi revin la locul de muncă şi să verifice modul în care acestea sunt îndeplinite;

d) să organizeze instruirea la locul de muncă a personalului muncitor privind:
· exploatarea şi întreţinerea utilajelor şi instalaţiilor condiţii de siguranţă

· cunoaşterea şi aplicarea normelor de protecţie a muncii

· cunoaşterea şi aplicarea normelor de prevenire şi stingere a incendiilor

9.4.2. Conducerea societăţii va controla respectarea de către toţi salariaţii a activităţilor şi responsabilităţilor trecute în fişa postului, a normelor de protecţie a muncii şi de A.Î.I.
9.5. Obligaţiile salariaţilor:
9.5.1. Salariaţii societăţii au următoarele obligaţii principale:
a) să respecte programul de lucru stability şi normele de discipline a muncii stabilite prin Regulamentul de ordine interioară;

b) să execute întocmai şi la timp sarcinile de serviciu care le revin potrivit funcţiei pe care o deţin în societate;

c)să respecte întocmai dispoziţiile persoanelor cărora se subordonează, conform fişei postului;

d)să respecte prescripţiile de calitate, normele de protecţie a muncii, precum şi cele privind folosirea echipamentului de protecţie şi lucru, de prevenire şi stingere a incendiilor, sau oricăror alte situaţii care ar putea pune în pericol clădirile, instalaţiile în care se desfăşoară activitatea societăţii;

e)să nu lase fără supraveghere în timpul programului, aparatura şi instalaţiile aflate în funcţiune;

f)să nu părăsească locul de muncă decât cu aprobarea superiorului;

g)să menţină ordinea şi curăţenia la locul de muncă;

h)să nu consume băuturi alcoolice sau droguri în timpul programului de lucru, să nu se prezinte la serviciu în stare de ebrietate sau de oboseală evident, în aceste situaţii, salariatului nu I se va permite accesul în incinta societăţii, şi va fi considerat absent nemotivat.

9.5.2. Obligaţiile conducătorilor locurilor de muncă: 

Şeful de echipă (a punctului de lucru) sau alte compartimente de producţie similare asigură şi răspund de luarea tuturor măsurilor pentru ca utilajele şi agregatele din dotare să fie exploatate în condiţii de deplina sigurantă, în care scop au următoarele obligaţii:

a) Să stabilească pentru fiecare persoană din subordine atribuţiile funcţionale

şi răspunderile ce îi revin la locul de muncă, să verifice cum acestea au fost îndeplinite şi să ia măsurile necesare dacă este cazul.

b) Să organizeze :
-procesul de producţie şi să repartizeze judicios sarcinile de muncă pentru întreg personalul din subordine pentru a asigura o activitate eficientă.

-instruirea personalului muncitor privind exploatarea şi întreţinerea utilajelor în condiţii de siguranţă. 

-cunoaşterea şi aplicarea normelor de securitate  a muncii,

-cunoaşterea şi aplicarea normelor de prevenirea şi stingere a incendiilor,

-cunoasterea şi aplicarea normelor de intervenţii pentru prevenirea degradărilor, a accidentelor tehnice şi uzurii premature a utilajelor.

Să dispună măsurile ce le consideră necesare pentru preintimpinarea acestora în cazul producerii de pagube materiale va imputa celor vinovaţi valoarea acestora.

Personalul din subordine este obligat să execute întocmai şi la timp dispoziţiile primite de la conducerea unităţii, să îndeplinească sarcinile de producţie atît ca volum cît şi calitativ, salarizarea fiind proportională cu rezultatele muncii.

Ex: Îndeplinirea a 80% din volumul şi calitatea muncii normate atrage după sine o penalizare de 20%.

9.5.3.Obligaţia generală de a respecta disciplina muncii presupune, pentru toţi salariaţii, respectarea normelor de disciplină pe durata desfăşurării procesului de muncă, atât în exercitarea profesiei cât şi în relaţiile cu colegii şi superiorii.
10.RĂSPUNDEREA DISCIPLINARĂ

10.1 Încălcarea sarcinilor de serviciu constituie abatere disciplinară şi se sancţionează indiferent de funcţia pe care o are persoana vinovată, în condiţiile Codului Muncii, după efectuarea cercetării disciplinare prealabile.

10.2.Sancţiunile disciplinare pe care le poate aplica angajatorul în cazul în care salariatul săvârşeşte o abatere disciplinară sunt cele prevăzute de art 264 Codul Muncii;

a)avertismentul scris;

b)suspendarea contractului individual de muncă pentru o perioadă ce nu poate depăşi 10 zile lucrătoare;
c)retrogradarea din funcţie, cu acordarea salariului corespunzător funcţiei în care s-a dispus retrogradarea, pentru o durată ce nu poate depăşi 60 de zile;
d)reducerea salariului de bază pe o durată de 1-3 luni cu 5-10 %;

e)reducerea salariului de bază şi/sau, după caz şi a indemnizaţiei de conducere pe o perioadă de 1- 3 luni cu 5-10%;

f)desfacerea disciplinară a contractului individual de muncă.

Pentru aceeaşi abatere disciplinarăse poate aplica o singură sancţiune.

10.3.Aplicarea sancţiunii disciplinare. Cercetarea disciplinară prealabilă

Persoana competent în a decide aplicarea sancţiunii disciplinare este administratorul societăţii.

Orce sancţiune se aplică numai după efectuarea cercetării disciplinare prealabile (în afară de avertismentul scris)
În vederea desfăşurării cercetării disciplinare prealabile, persoana împuternicită de angajator să efectueze cercetarea, va convoca în scris salariatul presupus vinovat. Se va preciza obiectul convocării, data ora şi locul unde va avea loc întâlnirea.

Neprezentarea salariatului la convocare, fără un motiv obiectiv, dă dreptul angajatorului să dispună aplicarea sancţiunii, fără efectuarea cercetării disciplinare prealabile.

În cursul cercetării disciplinare, salariatul are dreptul să fie asistat de un reprezentant al salariaţilor, poate susţine apărări în favoarea sa şi poate oferi toate probele pe care le consideră necesare.

Aplicarea sancţiunii disciplinare se face prin decizie scrisă, în termen de 30 de zile calendaristice de la data la care reprezentantul legal al societăţii a luat cunoştinţă de producerea faptei.

Aplicarea sancţiunii nu se poate face mai târziu de 6 luni de la data săvârşirii faptei.

10.4.Decizia de sancţionare –elemente

Sub sancţiunea nulităţii absolute, în decizie de sancţionare se cuprind în mod obligatoriu:
a)descrierea faptei care constituie abatere disciplinară;

b)precizarea prevederilor din statutul de personal, regulamentul intern sau contractual colectiv de muncă aplicabil, care au fost încălcate de salariat;

c)motivele pentru care au fost înlăturate apărările formulate de salariat în timpul cercetării disciplinare prealabile sau motivele pentru care, în condiţiile prevăzute la art.267 alin. (3), nu a fost efectuată cercetarea;

d)temeiul de drept în baza căruia sancţiunea disciplinară se aplică;

e)termenul în care sancţiunea poate fi contestată;

f)instanţa competent la care sancţiunea poate fi contestată;

Decizia privitoare la sancţiune trebuie comunicată în scris salariatului, în termen de 5 zile calendaristice de la data emiterii ei şi produce efecte de la data comunicării.
Comunicarea se predă personal salariatului, cu semnătură de primire, ori în caz de refuz al primirii, prin scrisoare recomandată, la domiciliul sau reşedinţa comunicată de acesta.

Sub sancţiunea nulităţii absolute, nici o măsură, cu excepţia celei prevăzute la art.264 alin. (1) lit.a) din Codul Muncii (avertismentul scris) nu poate fi dispusă mai înainte de efectuarea unei cercetări disciplinare prealabile.

10.5.Efectele sancţionării

Dacă salariatului I s-a aplicat o sancţiune disciplinară, acesta nu poate beneficia de nici o formă de premiere şi nici nu poate fi promovat în funcţie pe o perioadă de maxim 1 an.

11.RĂSPUNDEREA PATRIMONIALĂ
Salariaţii răspund patrimonial, în temeiul normelor şi principiilor răspunderii civile contractual, pentru pagubele material produse angajatorului din vina şi în legătură cu munca lor.

Salariaţii nu răspund de pagubele provocate de forţă majoră sau de alte cause neprevăzute şi care nu puteau fi înlăturate şi nici de pagubele care se încadrează în riscul normal al serviciului.

Când paguba a fost produsă de mai mulţi salariaţi, cuantumul răspunderii ficăruia se stabileşte în raport cu măsura în care a contribuit la producerea ei.

Dacă măsura în care s-a contribuit la producerea pagubei nu poate fi determinată, răspunderea fiecăruia se stabileşte proporţional cu salariul său net de la data constatării pagubei şi atunci când este cazul şi în funcţie de timpul efectiv lucrat de la ultimul său inventar.

Salariatul care a încasat de la angajator o sumă nedatorată este obligat să o restituie, conform art.272 Codul Muncii. Dacă salariatul a primit bunuri care nu I se cuveneau şi care nu mai pot fi restituite în natură sau dacă acestuia I s-au prestart servicii la care nu era îndreptăţit, este obligat să suporte contravaloarea lor. Contravaloarea bunurilor sau serviciilorîn cauză se stabileşte potrivit valorii acestora de la data plăţii.

Suma stabilită pentru acoperirea daunelor se reţine în rate lunare din drepturile salariale care se cuvin persoanei în cauză din partea angajatorului la care este încadrată în muncă (numai după ce există o hotărâre judecătorească definitivă şi irevocabilă).

Ratele nu pot fi mai mari de o treime din salariul lunar net, fără a putea depăşi împreună cu celelalte reţineri pe care le-ar avea cel în cauză, jumătate din salariul respective.(art.273 Codul Muncii).
Potrivit art.164 Codul Muncii, nici o reţinere din salariu nu poate fi operată, în afara cazurilor şi condiţiilor prevăzute de lege.

Reţinerile cu titlu de daune cauzate angajatorului nu pot fi effectuate decât dacă datoria salariatului este scadentă, lichidă şi exigibilă şi a fost constatată ca atare printr-o hotărâre judecătorească definitivă şi irevocabilă.
12.PREGĂTIREA ŞI PERFECŢIONAREA FORŢEI DE MUNCĂ

Toţi angajaţii sunt încadraţi în categorii corespunzătoare funcţiei lor.

Trecerea în altă categorie se va face de către superiorul ierarhic printr-o propunere scrisă şi ulterior înmânată conducerii spre aprobare.

Potrivit art.195  Codul Muncii, salariaţii care urmează un curs sau un stagiu de formare profesională plătit de angajator, cu o perioadă mai mare de 60 zile, vor încheia un act adiţional la contractual individual de muncă, prin care se va specifica faptul că nu vor putea solicita încetarea raporturilor de muncă o perioadă de cel puţin 3 ani de la data absolvirii cursului. În caz contrar, ei vor trebui să suporte cheltuielile de perfecţionare profesională. Această dispoziţie se aplică şi salariaţilor care au fost concediaţi pe motive disciplinare în perioada stabilită prin actul adiţional.
13.ÎNCETAREA CONTRACTULUI INDIVIDUAL DE MUNCĂ

Contractul de muncă poate înceta numai în cazurile şi condiţiile prevăzute de lege:

Contractul individual de muncă poate înceta conform art.55 Codul Muncii:

a)de drept;

b)ca urmare a acordului părţilor, la data convenită de acestea;

c)ca urmare a voinţei unilaterale a  uneia dintre părţi, în cazurile şi în condiţiile limitative prevăzute de lege.

13.1.Contractul individual de muncă încetează de drept:

a)la data decesului salariatului sau angajatorului persoană fizică;

b)la data rămâneriiirevocabile a hotărârii judecătoreşti de declarare a morţii sau a punerii sub interdicţie a salariatului ori a angajatorului persoană fizică, dacă aceasta antrenează lichidarea afacerii;

c)ca urmare a dizolvării angajatorului persoană juridică, de la data la care persoana juridică îşi încetează existenţa;

d)la data îndeplinirii cumulative a condiţiilor de vârstă standard şi a stagiului minim de cotizare pentru pensionare sau după caz la data comunicării deciziei de pensionare pentru limită de vârstă ori invaliditate a salariatului, potrivit legii;

e)ca urmare a constatării nulităţii absolute a contractului individual de muncă, de la data la care nulitatea a fost constatată prin acordul părţilorsau prin hotărâre judecătorească definitivă;

f)ca urmare a admiterii cererii de reintegrare în funcţia ocupată de salariat a unei personae concediate nelegal sau pentru motive neântemeiate, de la data rămânerii definitive a hotărârii judecătoreşti de reintegrare;

g)ca urmare a condamnării penale cu executarea pedepsei la locul de muncă, de la data emiterii mandatului de executare;

h)de la data retragerii de către autorităţile sau organismele competente a avizelor, autorizaţiilor ori atestărilor necesare pentru exercitarea profesiei;

i)ca urmare a interzicerii exercitării unei profesii sau a unei funcţii, ca măsură de siguranţă ori pedeapsă complementară, de la data rămânerii definitive a hotărârii judecătoreşti prin care s+a dispus interdicţia;

j)la data expirării termenului contractului individual de muncă încheiat pe durată determinată;

k)retragerea acordului părţilor sau al reprezentanţilor legali, în cazul salariaţilor cu vârsta cuprinsă între 15 şi 16 ani.                                                                                                                                                                                                                                                                         
13.2.Nulitatea contractului de muncă
Nerespectarea oricăreia dintre condiţiile legale necesare pentru încheierea valabilă a contractului individual de muncă atrage nulitatea acestuia.

Constatarea nulităţii contractului individual de muncă produce efecte pentru viitor.

Nulitatea contractului individual de muncă poate fi acoperită prin îndeplinirea ulterioară a condiţiilor impuse de lege.

Persoana care a prestat munca în temeiul unui contract individual de muncă nul are dreptul la remunerarea acesteia, corespunzător modului de îndeplinire a atribuţiilor de serviciu.
Constatarea nulităţii şi stabilirea, potrivit legii, a efectelor acesteia se pot face prin acordul părţilor. 

Dacă părţile nu se ănţeleg, nulitatea se pronunţă de către instanţa judecătorească.

13.3. Concedierea
Concedierea reprezintă încetarea contractului individual de muncă din iniţiativa angajatorului.

Concedierea poate fi dispusă pentru motive care ţin de persoana salariatului sau pentru motive care nu ţin de persoana salariatului.
13.4.Concedierea pentru motive care ţin de persoana salariatului

Angajatorul poate dispune concedierea pentru motive care ţin de persoana salariatului, conform art.61 Codul muncii, în următoarele situaţii:
a)în cazul în care salariatul a săvârşit o abatere gravă sau abateri repetate de la regulile de disciplină a muncii ori de la cele stabilite prin contractul individual de muncă, contractul colectiv de muncă aplicabil sau regulamentul intern,ca sancţiune disciplinară;
b)în cazul în care salariatul este arestat preventiv pentru o perioadă mai mare de 60 de zile, în condiţiile Codului de procedură penală;
c)în cazul în care, prin decizie a organelor competente de expertiză medical, se constată inaptitudinea fizică şi-sau psihică a salariatului, fapt ce nu permite acestuia să îşi îndeplinească atribuţiile corespunzătoare locului de muncă ocupat;

d)în cazul în care salariatul nu corespunde profesiunal locului de muncă în care este încadrat. Concedierea pentru săvârşirea unei abateri grave sau a unor abateri repetate de la regulile de disciplină a muncii poate fi dispusă numai după îndeplinirea de către angajator a cercetării disciplinare prealabile şi în termenele stabilite de Codul Muncii.

Procedura cercetării prealabile este, de asemenea obligatory în cazul concedierii pentru situaţia în care salariatul nu corespunde professional. Termenele şi condiţiile cercetării prealabile sunt cele prevăzute pentru cercetarea disciplinară.

13.5.Concedierea pentru motive care nu ţin de persoana salariatului
Concedierea pentru motive care nu ţin de persoana salariatului reprezintă încetarea contractului individual de muncă, determinată de desfiinţarea locului de muncă ocupat de salariat ca urmare a dificultăţilor economice, a transformărilor tehnologice sau a reorganizării activităţii.

În aceste situaţii, angajatorul este obligat să respecte dispoziţiile legale referitoare la protecţiasalariaţilor.

14. CONFLICTELE DE MUNCĂ

Conflictul de muncă reprezintă orice dezacord intervenit între partenerii sociali, în raporturile de muncă, conform art.248 din Codul Muncii.

Orice eventuale revendicări collective ale salariaţilor nu vor putea duce la declanşarea unui conflict de muncă cu excepţia respectării următoarei proceduri:
a)revendicări

b)argumentare

c)propuneri de soluţionare

· înregistrarea sesizării se face la secretariatul unităţii, se precizează data şi ora

· în 48 de ore patronul va răspunde în scris

Pentru menţinerea statutului de pace socială reciproc avantajos, părţile vor proceda conform legii, la concilierea conflictului pe bază de negociere.

Salariaţii, pe durata tratativelor de conciliere nu se pot sustrage de la muncă; dacă se vor cumula 3 absenţe nemotivate pe parcursul desfăşurării concilierii, societatea va fi îndreptăţită să aplice dispoziţiile capitolului referitor la încetarea contractului individual de muncă, din prezentul regulament.
Exercitarea dreptului la grevă
Dreptul la grevă este garantat de legea română. Greva este legală doar dacă este organizată şi comunicată societăţii în condiţiile legii.

Limitări ale grevei

· numai în condiţiile şi limitele legii;
· greva spontană este interzisă de legea română;
· organizatorii grevei spontane ilegale răspund material în numele propriu şi penal pentru prejudiciul cauzat societăţii;
· salariaţii care nu participă la grevă îşi continuă activitatea;
· nici un salariat nu poate fi constrains să participle sau nu la grevă;
Pe toată durata valabilităţii contractului individual de muncă salariaţii nu pot declanşa conflicte de interese în afara cadrului legal.
15.SALARIZAREA ŞI ALTE DREPTURI BĂNEŞTI

1.5.1.Salariatul este un element constitutiv al contractului individual de muncă şi reprezintă contraprestaţia muncii depuse de salariat în baza contractului său individual de muncă.
1.5.2.Pentru munca prestată în baza contractului individual de muncă, fiecare salariat are dreptul la un salariu exprimat în bani. Salariul cuprinde salariul de bază, sporueile, precum şi orice altă indemnizaţie sau adaosuri la salariu.

1.5.3. Salariul este confidenţial şi garantat

1.5.4. Salariul se plăteşte în lei, la data stabilită în contractul individual de muncă al ficărui angajat.
1.5.5. Salariatul se plăteşte direct titularului sau persoanelor împuternicite de acesta.

15.6. Cuantumul salariilor va fi actualizat cu indicele de inflaţie comunicat oficial de autorităţile române, operaţiune ce se va realiza în două etape anuale.

Angajatorul este obligat să garanteze în plată un salariu brut lunar cel puţin egal cu salariul de bază minim brut pe ţară. Aceste dispoziţii se aplică şi în cazul în care salariatul este prezent la lucru, în cadrul programului, dar nu poate să îşi desfăşoare activitatea din motive neimputabile acestuia,cu excepţia grevei.

III. REGULI PRIVIND RESPECTAREA PRINCIPIULUI NEDISCRIMINARII, A ÎNLATURARII ORICAREI  FORME DE ÎNCALCARE A DEMNITATII 
Art. 1 - În cadrul relatiilor de munca functioneaza principiul „egalitatii" de tratament fata de toti salariatii. Orice salariat care presteaza o munca beneficiaza de conditii de munca adecvate activitatii desfasurate, de respectarea demnitatii si a constiintei sale, fara nici o discriminare. Tuturor salariatilor indifferent de sex, rasă, religie sau orientare sexualăcare presteaza o munca le sunt recunoscute dreptul la plata egala, la protectia datelor cu caracter personal.

Art. 2 Tuturor salariaţilor care prestează o muncă le sunt recunoscute drepturile la o plată egală pentru o muncă egală, dreptul la negocieri colective, dreptul la confidenţialitatea datelor cu caracter personal,precum şi dreptul la protecţie împotriva concedierilor nelegale.
IV.Condiţiile de muncă şi securitatea  muncii

1.DISPOZIŢII GENERALE

1.1. În timpul programului de muncă salariatul are  obligaţia de a respecta următoarele:
· Toate regulile prevăzute în prezentul regulament;
· Menţinerea ordinii şi curăţeniei permanente la locul de muncă;
· Manipularea maşinilor se va face conform prevederilor legislaţiei privind securitatea şi sănătatea în muncă;
· Manipularea atentă a uneltelor, cu maxim de responsabilitate;
· Menţinerea unui comportament civic corespunzător şi respectos în relaţiile cu superiorul şi colegii;
· Fumatul este interzis.
1.2.În cazul în care în timpul programului de muncă se deteriorează o maşină, o instalaţie sau o unealtă, acest lucru va fi comunicat de urgenţă superiorului.

1.3. În timpul programului de lucru locul de muncă poate fi părăsit doar la indicaţiile, sau cu acordul superiorului.

1.4. La efectuarea schimburilor fiecare angajat are obligaţia de a preda maşinile, instalaţiile şi uneltele în stare regulamentară şi curate.

2.PREZENŢA
2.1.Obligaţii
2.1.1. Angajatul are obligaţia de a fi prezent la locul de muncă la orele indicate.

2.1.2. Angajatul are obligaţia de a se prezenta la locul de muncă numai în starea corespunzătoare, pentru a nu se expune pe sine şi pe colegii săi unor pericole.

2.1.3. Angajatul poatepărăsi unitatea în timpul programului de muncă numai cu aprobarea superiorului şi pentru motive speciale.

2.2.Comportamentul la locul de muncă şi în timpul orelor de muncă
2.2.1.La locul de muncă sunt strict interzise următoarele:
· Consumul de droguri, alcool şi alte stupefiante;
· Fumatul

· Jocul de cărţi

· Suspendarea lucrului pentru discuţii în grup
2.2.2.Cei care sunt surprinşi la locul de muncă sub influenţa alcoolului sau a drogurilor, nu vor fi acceptaţi în societate, aceasta pentru a preveni accidente şi a asigura buna desfăşurare a procesului de muncă. Timpul de muncă pierdut nu va fi remunerat, iar angajatul va avea de suportat sancţiuni disciplinare.

2.3.Ţinuta exterioară
2.3.1. Angajatul se va prezenta la locul de muncă cu o ţinută curată şi ordonată;

2.3.2. Faţă de colegi şi superiori se impune un comportament disciplinat şi civilizat.

2.3.3.Schimburile de replici agresive, ameninţările, înjurăturile, certurile, precum şi manifestările violente vor fi sancţionate.

3.REGLEMENTAREA MĂSURILOR DE SECURITATE ŞI SĂNĂTATE ÎN MUNCĂ
3.1.Prevederi generale
3.1.1.Toată lumea are obligaţia de a cunoaşte, respecta şi aplica măsurile de securitate şi sănătate în muncă.

3.1.2. Angajatorul are obligaţia să organizeze instruirea salariaţilor săi în domeniul securităţii şi sanătăţii în  muncă. Instruirea se realizează periodic, prin modalităţi specifice de către responsabilul cu securitatea si sănătatea în muncă.

3.1.3.Superiorul şi responsabilul cu securitatea si sănătatea în muncă consiliază şi sprijină angajaţii în toate problemele legate de securitate si sănătate în muncă , prin mijloace adecvate: instructaje, informaţii, documente,etc.

3.1.4. Dispoziţiile responsabilului cu securitatea si sănătatea în muncă vor fi respectate permanent.
3.2.Nerespectarea măsurilor de securitate si sănătate în muncă

3.2.1. Salariaţii care la controalele periodice sunt surprinşi în mod repetat nerespectând măsurile de securitate si sănătate în muncă, vor fi sancţionaţi corespunzător prin aplicare de sancţiuni disciplinare.

3.3.Fişa individuală de securitate şi sănătate în muncă
3.3.1. Fiecărui salariat i se va întocmi, la angajare fişa individuală de securitate şi sănătate în muncă de către responsabilul cu securitatea şi sănătatea în muncă  precum şi toate celelalte documente prevăzute de legislaţia în vigoare.

3.3.2. Societatea,pentru fiecare salariat, dispune efectuarea instructajului adecvat de securitate şi sănătate în muncă, fără respectarea cărora nici un salariat nu va putea desfăşura activităţi lucrative în incinta societăţii.
4.SECURITATEA ŞI SĂNĂTATEA ÎN MUNCĂ

4.1.Angajatorul va lua măsurile necesare pentru protejarea securităţii şi sănătăţii salariaţilor, inclusiv pentru activităţile de prevenire a riscurilor profesionale, de informare şi pregătire, precum şi pentru punerea în aplicare a organizării securităţii şi sănătăţii în muncă şi mijloacelor necesare acesteia.

4.2. Instruirea se realizează periodic, prin modalităţi specifice stabilite de comun acord de către angajator, împreună cu comitetul de securitate şi sănătate în muncă şi cu sindicatul său, după caz, cu reprezentanţii salariaţilor.
4.3. Instruirea se realizează obligatoriu în cazul noilor angajaţi, al celor care îşi schimbă locul de muncă sau felul muncii şi al celor care îşi reiau activitatea după o întrerupere mai mare de 6 luni. În toate aceste cazuri instruirea se efectuează înainte de începerea efectivă a activităţii. 

4.4.Instruirea este obligatorie şi în situaţia în  care intervin modificări ale legislaţiei în domeniu.

4.5. Locurile de muncă trebuie să fie organizate astfel încât să garanteze securitatea şi sănătatea salariaţilor.

4.6.Angajatorul trebuie să organizeze controlul permanent al stării materialelor, utilajelor şi substanţelor folosite în procesul muncii, în scopul asigurării sănătăţii şi securităţii salariaţiilor

5.PROTECŢIA MATERNITĂŢII LA LOCUL DE MUNCĂ

5.1. Potrivit O.G. 96-2003, protecţia maternităţii este protecţia sănătăţii şi/sau securităţii salariatelor gravide şi sau mame la locurile lor de muncă.

5.2. Salariata gravidă este femeia care anunţă în scris angajatorul asupra stării sale fiziologice de graviditate şi anexează un document medical eliberat de medicul de familie sau de medicul specialist care să îi ateste această stare;  

Salariata care a născut recent este femeia care şi-a reluat activitatea după efectuarea concediului de lăuzie şi solicită angajatorului în scris măsurile de protecţie prevăzute de lege, anexând un document medical eliberat de medicul de familie, dar nu mai târziu de 6 luni de la data la care a născut;
5.4. Salariata care alăptează este femeia care, la reluarea activităţii după efectuarea concediului de lăuzie, îşi alăptează copilul şi anunţă angajatorul în scris cu privire la începutul şi sfârşitul prezumat al perioadei de alăptare, anexând documente medicale eliberate de medical de familie în acest sens;
5.5.Concediul postnatal obligatoriu este concediul de 42 de zile  pe care salariata mamă are obligaţia să îl efectueze după naştere, în cadrul concediului pentru sarcină şi lăuzie cu durată totală de 126 de zile, de care beneficiază salariatele în condiţiile legii. Potrivit normelor de aplicare a O.G. 96-2003, pentru protecţia sănătăţii mamei şi a copilului este interzis angajatorilor să permită salariatelor să revină la locul de muncă în cele 42 de zile de concediu postnatal obligatoriu.
5.6.Salariatele gravide, cele care au născut recent şi cele care alăptează au obligaţia de a se prezenta la medicul de familie pentru eliberarea unui document medical care să le ateste starea.În cazul în care salariatele nu îndeplinesc această obligaţie şi nu informează în scris angajatorul despre starea lor, acesta este exonerat de obligaţiile sale prevăzute în O.G. 96-2003, cu excepţia celor prevăzute la art.5,6,18,23 şi 25.
5.7. Angajatorul are obligaţia să adopte măsurile necesare, astfel încât:
a)să prevină expunerea salariatelor în cauză la riscuri ce le pot afecta sănătatea şi securitatea;

b)salariatele gravide, care au născut recent şi cele care alăptează să nu fie constrânse să efectueze o muncă dăunătoare sănătăţii sau stării lor de graviditate ori copilului nou-născut,după caz.

5.8. Pentru toate activităţile susceptibile să prezinte un risc specific de expunere la agenţi, procedee şi condiţii de muncă, a căror listă este prevăzută în anexa nr.1 din O.G. 96-2003, angajatorul este obligat să evalueze annual, precum şi la orice modificare a condiţiilor de muncă, natura, gradul şi durata expunerii salariatelor prevăzute la art.2 lit.c) e), în scopul determinării oricărui risc pentru securitatea sau sănătatea lor şi oricărei repercusiuni asupra sarcinii ori alăptării. Evaluările se efectuează de către angajator, cu participarea obligatori a medicului de medicina muncii, iar rezultatele lor se consemnează în rapoarte scrise.
5.9.În termen de 5 zile lucrătoare de la data întocmirii raportului, angajatorul va înmâna o copie a acestuia sindicatului sau reprezentanţilor salariaţilor. De asemenea, angajatorul va informa în scris salariatele asupra rezultatelor evaluării privind riscurile la care pot fi supuse la locurile lor de muncă, precum şi asupra drepturilor care decurg din prezenta ordonanţă de urgenţă.

5.10 În termen de 10 zile lucrătoare de la data la care angajatorul a fost anunţat în scris de către o salariată că se află în una dintre situaţiile prevăzute la art.2 lit.c) e), acesta are obligaţia să înştinţeze medical de medicina muncii, precum şi inspectoratul territorial de muncă pe a cărui rază îşi desfăşoară activitatea.

5.11. Angajatorul are obligaţia să păstreze confidenţialitatea asupra stării de graviditate a salariatei şi nu va anunţa alţi angajaţi decât cu acordul scris al acesteia şi doar în interesul bunei desfăşurări a procesului de muncă, când starea de graviditate nu este vizibilă.
5.12. Angajatorul este obligat să modifice în mod corespunzător condiţiile şi-sau orarul de muncă al salariatelor amintite mai sus,sau dacă nu este posibil, să le repartizeze la alt loc de muncă fără riscuri pentru sănătatea sau securitatea lor, conform recomandării medicului de medicina muncii sau a medicului de familie,cu menţiunea veniturilor salariale.

5.13. În cazul în care angajatorul, din motive justificate în mod obiectiv, nu poate să îndeplinească această obligaţie, salariatele au dreptul la concediu de risc maternal, în condiţiile O.G. 96-2003 şi pct.8, cap. II din prezentul Regulament.
5.14. Pentru salariatele care se află în una dintre situaţiile prevăzute la art. 2 lit.c) şi d) (gravidele şi cele care au născut recent) şi îşi desfăşoară activitatea numai în poziţia ortostatică sau în poziţia aşezat, angajatorii au obligaţia de a le modifica locul de muncă respective, astfel încât să li se asigure, la interval regulate de timp, pause şi amenajări pentru repaus în poziţie şezând sau, respective, pentru mişcare. Medicul de medicina muncii stabileşte interval de timp la care este necesară schimbarea poziţiei de lucru, perioadele de activitate, precum şi durata perioadelor pentru repaus în poziţie şezând sau, respective, pentru mişcare.

5.15. În baza recomandării medicului de familie, salariata gravidă care nu poate îndeplini durata normal de muncă din motive de sănătate, a sa sau a fătului său, are dreptul la reducerea cu o pătrime a duratei normale de muncă, cu menţinerea veniturilor salariale, suportate integral din fondul de salarii al angajatorului, potrivit reglementărilor legale privind sistemul public de pensii şi alte drepturi de asigurări sociale.

5.16. Salariatele gravid, cele care au născut recent şi salariatele care alăptează nu pot fi obligate să desfăşoare muncăde noapte. În cazul în care sănătatea salariatelor menţionate este afectată de munca de noapte, angajatorul este obligat ca pe baza solicitării scrise a salariatei, să o transfere la un loc de muncă de zi, cu menţinerea salariului de bază brut lunar. Solicitarea salariatei se însoţeşte de un document medical care menţionează perioada în care sănătatea acesteia este afectată de munca de noapte. În cazul în care, din motive justificate în mod obiectiv, transferul nu este posibil, salariata va beneficia de concediul şi indemnizaţia de risc maternal, conform art.10 şi 11 din O.G. 96-2003 cu modificările ulterioare şi pct.8 cap.II din prezentul Regulament.
5.17. În cazul în care o salariată care desfăşoară în mod current muncă cu caracter insalubru sau penibil se încadrează în prevederile art.2 lit. c) e) din O.G. 96-2003, angajatorul are obligaţia să o transfere la un alt loc de muncă, cu menţinerea salariului de bază brut lunar.
5.18. Este interzis angajatorului să dispună încetarea raporturilor de muncă sau de serviciu în cazul:

a)salariatei prevăzute la art.2 lit. c) e), din motive care au legătură direct cu starea sa 

b)salariatei care se află în concediul de risc maternal

c)salariatei care se află în concediul de maternitate

d)salariatei care se află în concediul pentru creşterea copilului în vârstă de până la2 ani sau, în cazul copilului cu handicap, în vârstă de până la 3 ani 

e)salariatei care se află în concediul pentru îngrijirea copilului bolnav în vârstă de până  la 7 ani sau, în cazul copilului cu handicap, în vârstă de până la18 ani.
Dispoziţiile de mai sus nu se aplică în cazul concedierii pentru motive ce intervin ca urmare a reorganizării judiciare sau falimentului angajatorului, în condiţiile legii.

PREZENTUL Regulament se completează cu dispoziţiile Legii 40-2011 Codul Muncii şi prevederile O.U.G.96-2003 privind protecţia maternităţii,aprobată,modificată şi completată de Legea 25-2004 şi Normele metodologice de aplicare a acesteia.

Prezentul Regulament intern a fost întocmit cu consultarea reprezentanţilor salariaţilor azi,îşi produce efectele începând cu data aducerii la cunoştinţa angajaţilor şi va fi afişat în societate conform dispoziţiilor CODULUI  MUNCII.

Reprezentantul societăţii,

